《霓裳中序第一 柳翠井巷访玉卿不遇听馥郎歌四声猿第二折纪以慢声吊古伤今怜春怨别寸心不知何许也》
清代·姚燮

苔烟荡暗湿。曲巷春人几销歇。怊怅西湖旧别。记怨响流红，莺娇簧舌。

珠栏一折。隔晚山、江上千叠。空留取、酒边月影，贴梦到梧叶。

愁绝。背灯拍屧。又听唱、青藤词阕。银床无限凄切。

怕井水生波，美人夜咽。管停垂倦缬。似欲带、晓云傍蝶。

还回袖，笑折梨花，点冷一肩雪。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。